laion/Wikipedia-Exotic huggingface dataset:
Halo (סדרת משחקים)

הֵיילוֹ (באנגלית: Halo) היא סדרת משחקי וידאו מדע בדיוניים אשר נוצר על ידי חברת Bungie ונמצא בבעלות חברת Microsoft Game Studios. עלילת הטרילוגיה העיקרית של הסדרה מתמקדת בהרפתקאותיו של מאסטר צ'יף, חייל-על אשר נלחם בחייזרים שפלשו לכדור הארץ. סדרת המשחקים מוגדרת כמשחקי ירי בגוף ראשון (First Person Shooter) ובו השחקן מגלם את דמותו של מאסטר צ'יף (Master Chief), השריד האחרון מתוכנית "ספרטה" של האנושות ליצור חיילי-על. המשחקים בסדרה מתנהלים בזירות רבות ומגוונות ומלאות אקשן מסביב, כאשר השחקן נאלץ להילחם בחוצנים פולשים מזנים שונים כדי להבטיח את קיום האנושות. בכל משחק בסדרה, השחקן מכוסה בשריון מתכתי ובמגן אנרגיה, המאפשר את החסינות הרבה של השחקן מפני פגיעות. כאשר השריון נפגע, המגן מתריע על כך בעזרת אזעקות, ומחדש את עצמו כמה שניות לאחר מכן. המשחק פותח על ידי חברת Bungie. החברה נקנתה על ידי מיקרוסופט שהפיצה את המשחק עם יציאת קונסולת המשחקים שלה, ה-Xbox, בשנת 2001. המשחק זכה להצלחה רבה הן בביקורות והן מבחינת מכירות ובעקבות כך יצאה גרסה למחשב האישי שזכתה להצלחה קטנה יותר. כאשר יצא משחק ההמשך, Halo 2, השתרכו תורים ארוכים מחוץ לחנויות משחקים בארצות הברית של אנשים שרצו לקנות את המשחק. משחק ההמשך "עשה היסטוריה" כאשר מכירותיו ביום הראשון ליציאתו הסתכמו ב-125 מיליון דולר (לשם השוואה, הסרט שודדי הקאריביים 2 שהיה הסרט עם הפתיחה המוצלחת בעולם נכון לשנת 2006, היה צריך סוף שבוע שלם בשביל להגיע לסכום דומה) Halo 2 המשיך את העלילה של קודמו, כאשר צבא החייזרים תוקף את כדור הארץ. מלבד גרפיקה משופרת ואזורי משחק מגוונים המשחק שינה את שיטת הלחימה שהייתה במשחק הקודם – במשחק ההמשך השחקן יכול להחזיק נשק בכל יד, ולא נשק אחד בכל פעם, שגרם לשינוי טקטי מסוים באופן שבו השחקנים משחקים. עד היום (2008) זהו המשחק המשוחק ביותר בשירות ריבוי המשתתפים של מיקרוסופט, ה-Xbox Live, ונספרו למעלה מ-500 מיליון משחקים בשירות. בכנס המקדים של מיקרוסופט לתערוכת E3 בשנת 2006 נחשף הקדימון ל-Halo 3, המשחק השלישי והאחרון בטרילוגיה המיועד לקונסולת ה-Xbox 360. הקדימון מראה את כדור הארץ כבוש על ידי צבא החייזרים, כאשר חפירה ארכאולוגית שלהם מגלה חפץ של גזע עתיק בשם ה-Forerunners, הגזע שהקים את עולם-הטבעת שעל שמו קרוי המשחק. הקדימון נעשה כולו בעזרת המנוע הגרפי של המשחק והיה זמין להורדה ללקוחות Xbox Live עוד במהלך הכנס. Halo: Reach יצא בשנת 2010, המשחק החמישי בטרילוגיה. נכון ליוני 2011, Halo: Reach הוא אחד המשחקים הנמכרים ביותר בהיסטוריה, עם מכירות שנאמדות כ-4 מיליון עותקים בשבוע הראשון. במהלך תערוכת E3 האחרונה (2011), נחשף קדימון למשחק Halo 4 אשר אמור לצאת בתקופת החגים של 2012. חברת 343 Industies מפתחת משחק שמתרחש ביקום של Halo ונקרא Halo 4 לפי הקדימון שנחשף בתערוכת E3, מאסטר צ'יף קם מתאו אשר ישן שם. עוד בסיומו של Halo 3 מאסטר צ'יף אמר לקורטנה (הבינה מלאכותית שלו) שתעיר אותו כאשר תצטרך אותו ובקדימון נחשף כי היא ככל הנראה הייתה צריכה אותו ולכן העירה אותו ואז כאשר יצא מחלליתו ההרוסה (מסיבה לא ברורה) אשר ישן בה, נראה כי התקרבה החללית לכוכב אשר נוצר על ידי העם הקדום Forerunners. מדיה וקבצים בנושא Halo בוויקישיתוף אתר האינטרנט הרשמי של Halo Halo, ברשת החברתית אקס (טוויטר) Halo, באתר PCGamingWiki (באנגלית) Halo, באתר אנציקלופדיה בריטניקה (באנגלית) ביקורת: Halo 4, אתר משחקים ויגיימס (בעברית)
חלל הבטן

חלל הבטן (באנגלית: Abdominal cavity) הוא החלל הגדול ביותר בגוף האדם וברוב בעלי החיים. בחלל זה, נמצאים איברים פנימיים רבים. את החלל תוחמים ארבעה גבולות: הגבול העליון מצוי מתחת לסרעפת, הגבול התחתון באגן הירכיים, הגבול הקדמי מצוי בשרירי הבטן, וגבולו האחורי של החלל מצוי בעמוד השדרה. בחלל הבטן ישנן חמש מערכות עיקריות: מערכת השתן, מערכת העיכול, מערכת הדם, מערכת הלימפה ומערכת ההפרשה הפנימית (האנדוקרינית). לדוגמה, בלוטות יותרת הכליה הן חלק ממערכת ההפרשה הפנימית אשר משגיחה על סביבה פנימית קבועה בגוף. האיברים העיקריים הנכללים בחלל הבטן הם הקיבה, המעי הדק, המעי הגס, הכליות, הטחול, הכבד, התריסריון, כיס המרה, הלבלב והתוספתן. דרך חלל הבטן עובר אבי העורקים, נהוג גם לקרוא לו אבי העורקים הבטני והוא מתפצל לעורקים קטנים יותר המספקים דם לכל איברי חלל הבטן. את האיברים עוטף קרום הצפק. ערך מורחב – צפק הצפק הוא שק אנדותליאלי בעל עמידות גבוהה בפני זיהומים. במקרה של זיהום, התאים הבלעניים (פגוציטים) מעכלים את החיידקים והנגיפים המזוהמים. הצפק הוא קרום נסיובי דו-שכבתי שמרפד את דפנות חלל הבטן ועוטף את איברי הבטן. הצפק נחלק לשני חלקים. שכבה המצויה בדפנות הבטן ושכבה העוטפת את איברי הבטן השונים. בין שתי השכבות יש מרווח המכיל קרום נסיובי, קרום חלק ושקוף שמרפד חללים גדולים מסוימים בבטן. בנוסף, נוזל מאפשר אי חיכוך של האיברים בתוך החללים שלהם. בצפק נמצאים רשת כלי דם נימיים וכלי לימפה רבים. מקובל בתחום הרפואה לחלק את הבטן לארבעה חלקים. החלוקה לרבעים של הבטן מקלה על הרופא והחובשים, להבין בצורה שהיא לרוב מדויקת, מה הוא מקור הכאב. רביע שמאלי עליון (LUQ) – החלק השמאלי של הכבד, טחול, זנב הלבלב, קיבה, כליה שמאלית, המעי הגס הרוחבי. רביע ימני עליון (RUQ) – החלק הימני של הכבד, כיס המרה, ראש הלבלב, כליה ימנית, המעי הגס הרוחבי, התריסריון וחלק מהמעי הדק. רביע שמאלי תחתון (LLQ) – החלק השמאלי של המעי הדק, המעי הגס היורד, את המחצית השמאלית של מערכת הרבייה הנשית, ואת השופכן השמאלי. רביע ימני תחתון (RLQ) – החלק הימני של המעי הדק, המעי הגס העולה (המעי האטום), תוספתן, את החצי הימני של מערכת הרבייה הנשית, ואת השופכן הימני. גוף האדם מערכת העיכול מדיה וקבצים בנושא חלל הבטן בוויקישיתוף חלל הבטן, באתר אנציקלופדיה בריטניקה (באנגלית) אנטומיה ופיזיולוגיה של הגוף - מזור, באתר www.medical-marketing.co.il Mapping the Body | Boundless Anatomy and Physiology, courses.lumenlearning.com כירורגיה של הצפק - מבוא - Peritoneal surgery - introduction – ויקירפואה, באתר www.wikirefua.org.il Infomed.co.il, Infomed Infomed.co.il, Infomed Mapping the Body | Boundless Anatomy and Physiology, courses.lumenlearning.com
הפרמייר ליג הרוסי בכדורגל

מנהלת ליגת העל הרוסית בכדורגל, רשמית הפרמייר ליג הרוסי בכדורגל (ברוסית: Российская футбольная премьер-лига, בקיצור РФПЛ) הוא ארגון ספורט האחראי לניהול ליגת העל הרוסית בכדורגל ואליפות רוסיה בכדורגל לנוער. הארגון הוקם ב-27 באוגוסט 2001 בשיתוף עם התאחדות הכדורגל הרוסית, לאחר הארגון מחדש בליגת העל הרוסית בכדורגל. במהלך עונת 2003 הארגון ניהל גם את גביע הליגה הרוסית, שבו זכתה זניט סנקט פטרבורג. לקראת עונת 2018/2019 בליגת העל הרוסית בכדורגל הארגון ערך מיתוג מחדש לליגת הכדורגל, במסגרתו הושק לוגו חדש. בין יעדי הארגון ניתן למצוא את ניהול הפעילות המקצועית של ליגת העל הרוסית ובכלל זאת את ניהול הפעילות הכלכלית, זכויות השידור, זכויות הפרסום, החסויות ומיתוג הליגה לצד העצמת חוויית הצפייה והעניין בתחרות והרחבת מעגל הצופים והמשתתפים בהן, תוך פניה לקהלים חדשים, מעורבות בקהילה, הקניית ערכים חינוכיים וספורטיביים ונקיטת פעולות למיגור האלימות והגזענות בכדורגל הרוסי. בראש הארגון עומד נשיא. להלן רשימת נשיאי הארגון: ויטלי מוטקו (27 באוגוסט 2001 — 24 בנובמבר 2003) ולרי פילאטוב (24 בנובמבר 2003 — 26 בדצמבר 2003; ממלא מקום) יבגני גינר (26 בדצמבר 2003 — 21 בדצמבר 2004, 24 בינואר 2006 — 26 בדצמבר 2006) יורי זבארזין (21 בדצמבר 2004 — 24 בינואר 2006) מיכאיל וורונצוב (26 בדצמבר 2006 — 14 בנובמבר 2007 סרגיי פריאדקין (14 בנובמבר 2007—5 באוקטובר 2021) אשוט חצ'אטוריאנץ (5 באוקטובר 2021—27 ביוני 2022) אלכסנדר אלאייב (מ־27 ביוני 2022) מנהלת ליגת העל האוקראינית בכדורגל אתר האינטרנט הרשמי של הפרמייר ליג הרוסי בכדורגל הפרמייר ליג הרוסי בכדורגל, ברשת החברתית פייסבוק הפרמייר ליג הרוסי בכדורגל, ברשת החברתית אקס (טוויטר) הפרמייר ליג הרוסי בכדורגל, ברשת החברתית אינסטגרם הפרמייר ליג הרוסי בכדורגל, ברשת החברתית VK РФПЛ возглавил Евгений Гинер Новым президентом РФПЛ единогласно избран Юрий Заварзин Президент ПФК ЦСКА Евгений Гинер вновь возглавил российскую футбольную премьер-лигу Новым президентом РФПЛ стал Михаил Воронцов Виталий Мутко: Президент РФПЛ избран на три года Ашот Хачатурянц назначен исполняющим обязанности главы РПЛ
קינג קונג

האם התכוונתם ל... קינג קונג (דמות) – גורילה ענקית המופיעה בסרטי הזיכיון קינג קונג (זיכיון) – זיכיון סרטים שבמרכזו דמותו של קינג קונג קינג קונג (סרט, 1933) קינג קונג (סרט, 1976) קינג קונג (סרט, 2005) קונג: אי הגולגולת (סרט מ–2017)
יחסי אוסטרליה – קוסטה ריקה

יחסי אוסטרליה–קוסטה ריקה הם היחסים הדיפלומטיים הרשמיים שבין הקהילייה של אוסטרליה לבין רפובליקת קוסטה ריקה. אוסטרליה וקוסטה ריקה משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה. ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. אוסטרליה עוזרת רבות לקוסטה ריקה בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי לקוסטה ריקה בין השנים 2010-2014. לאזרחי קוסטה ריקה ישנן הטבות רבות במערכת החינוך האוסטרלית בעת רישום אליה - הם זכאים למלגות מיוחדות ולמורים פרטיים שיעזרו. קוסטה ריקה מיוצגת באוסטרליה בדרג השגרירות באמצעות שגרירות שהיא מחזיקה בקנברה, בירת המדינה. קוסטה ריקה מיוצגת באוסטרליה גם בדרג הקונסולרי באמצעות קונסוליה שהיא מחזיקה בסידני, העיר הגדולה ביותר במדינה. אוסטרליה אינה מיוצגת בקוסטה ריקה בדרג השגרירות. אוסטרליה מיוצגת בקוסטה ריקה בדרג הקונסולרי באמצעות קונסוליה שהיא מחזיקה בסן חוסה, בירת המדינה.[דרושה הבהרה] Costa Rica country brief, מחלקת החוץ והסחר של הקהילייה של אוסטרליה. EMBASSY OF COSTA RICA IN CANBERRA, AUSTRALIA CONSULATE GENERAL OF COSTA RICA IN SYDNEY, AUSTRALIA CONSULATE OF AUSTRALIA IN SAN JOSE, COSTA RICA
יחסי אוסטרליה–בליז

יחסי אוסטרליה–בליז הם היחסים הדיפלומטיים הרשמיים שבין הקהילייה של אוסטרליה לבין בליז. אוסטרליה ובליז משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה. ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. אוסטרליה עוזרת רבות לבליז בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-60 מיליון דולר אמריקאי לבליז בין השנים 2010-2014. לשתי המדינות פרויקט משותף במטרה לשמור על ניקיון האוקיינוס ממזיקים ומזיהום, למעשה, כל מערכת היחסים שלהן מבוססת על הנושא הזה. אוסטרליה אינה מיוצגת בבליז באף דרג, הן בדרג השגרירות והן בדרג הקונסולרי. השגרירות (נציבות גבוהה) המייצגת שלה בבליז היא זו שנמצאת בפורט אוף ספיין, בירת טרינידד וטובגו. בליז אינה מיוצגת באוסטרליה בדרג השגרירות. בליז מיוצגת באוסטרליה בדרג הקונסולרי באמצעות קונסוליה שהיא מחזיקה בברוקווייל, ניו סאות' ויילס, אוסטרליה. Belize country brief, מחלקת החוץ והסחר של הקהילייה של אוסטרליה Belize, אתר מחלקת החוץ והסחר של הקהילייה של אוסטרליה Foreign embassies and consulates in Australia, אתר מחלקת החוץ והסחר של הקהילייה של אוסטרליה
תווית השגחת הורים

תווית השגחת הורים (באנגלית: Parental Advisory; בראשי תיבות: PAL) הוא תווית אזהרה ביוזמת איגוד תעשיית ההקלטות האמריקאי (RIAA) שנוצרה בשנת 1985 וב-2011 אומצה על ידי איגוד תעשיית ההקלטות הבריטי (BPI). התווית מסמנת הקלטות אודיו המכילות ניבולי פה, אלימות ותוכן מיני מתוך כוונה להזהיר הורים לחומר שאינו מתאים לילדים צעירים. בתחילה הייתה התווית על גבי תקליטורים וקלטות שמע ובהמשך סומנה גם באופן דיגיטלי על ידי חנויות מוזיקה מקוונות. הקלטות עם תווית השגחת הורים משוחררות לעיתים לצד גרסאות מצוננות שמפחיתות או מבטלות את החומר הבעייתי. לעיתים נמכרות הגרסאות השונות במחירים שונים או בתפוצה שונה. מדיה וקבצים בנושא תווית השגחת הורים בוויקישיתוף Parental Advisory Label באתר איגוד תעשיית ההקלטות האמריקאי. Parental Advisory Label, RIAA (באנגלית אמריקאית) The Dirty History Of Parental Advisory Label [1985-Today], buycoverartwork.com, ‏2022-08-22 (באנגלית אמריקאית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אביב מתעורר

האם התכוונתם ל... האביב מתעורר (מחזה) – מחזה גרמני משנת 1906 אביב מתעורר (מחזמר) – מחזמר אמריקאי משנת 2006
דימיטריאדיס 505

דימיטריאדיס 505 (ביוונית: Dimitriadis 505) היא מכונית מיקרו שמעולם לא יוצרה, של Attica (אנ') בראשות דימיטריאדיס שנבנתה מפיברגלס בשנת 1958. Attica הייתה חברת כלי רכב של יצרנית מוצרי פיברגלס בשם "Bioplastic SA". מטה ומפעל החברה שכן באתונה. בראשה עמד גיאורגוס דימיטריאדיס, שבשנת 1958 בנה אבטיפוס של מכונית נוסעים ("דימיטריאדיס 505"). אולם הטלת מס שהוטל על מכוניות ארבעה גלגלים הגביל את סיכויי השוק של המכונית והוא נטש את התוכנית. 2 דלתות ("דלתות התאבדות" שהציר שלהן הוא בצד האחורי של הדלת ולא בצד הקדמי) 4 נוסעים בשנת 1965 לאחר שגיאורגוס דימיטריאדיס חתם חוזה עם יצרנית הרכב הישראלית אוטוקרס, על פי ידע של "רליאנט מוטורס" הבריטית, ("Reliant Motors" (אנ')) ייצר כ-100 יחידות של "Attica Carmel 12" שהתבססו על הכרמל והיו זהות לדגם שהיה עשוי מפיברגלס. מכונית מיקרו "דימיטריאדיס 505" deautogids.nl/merk/00402/MerknaamDimitriadis "דימיטריאדיס 505" deautogids.nl/merk/00402/MerknaamDimitriadis "דימיטריאדיס 505" revolvy.com/main/index "דימיטריאדיס 505" oldtimers.lt/viewtopic היסטוריה של כלי רכב תוצרת יון (ראו עמוד 17 "דימיטריאדיס 505" L.S. Skartsis, "Greek Vehicle & Machine Manufacturers 1800 to present: A Pictorial History", Marathon (2012) ISBN 978-960-93-4452-4 (eBook)
יחסי אוסטרליה–צ'אד

יחסי אוסטרליה–צ'אד הם היחסים הדיפלומטיים הרשמיים שבין הקהילייה של אוסטרליה לבין רפובליקת צ'אד. אוסטרליה העלתה אזהרת מסע בנוגע לצ'אד והמליצה לא לבקר במדינה עקב: "התקפות טרור קשות ומסוכנות, נא לא לבקר במדינה כולה מלבד אזור נג'מנה! בבירה נג'מנה ניתן לבקר רק מסיבות תכופות אך צריך להיזהר במיוחד מרמות פשע ואלימות גבוהות במיוחד." אוסטרליה וצ'אד אינן מקיימות דיאלוגים מיוחדים וחשובים, אך מדי פעם צ'אד נעזרת בה לטובת קניית אמצעים לפיתוח המדינה. צ'אד אינה מיוצגת באוסטרליה בשום דרג, הן בדרג השגרירות והן בדרג הקונסולרי. אוסטרליה אינה מיוצגת בצ'אד בשום דרג, הן בדרג השגרירות והן בדרג הקונסולרי. השגרירות המייצגת של אוסטרליה לצ'אד היא זו שנמצאת בפריז, בירת צרפת. Chad, מחלקת החוץ והסחר של הקהילייה של אוסטרליה Chad, המלצות למסע לאוסטרלים Australian Embassy France
ליגת הכדורגל הלאומית (ארגון)

ליגת הכדורגל הלאומית (ברוסית: Национальная футбо́льная ли́га) הוא ארגון ללא כוונת רווח, שהוקם בשיתוף פעולה עם התאחדות הכדורגל הרוסית ואחראי לניהול הליגה השנייה בחשיבותה בכדורגל הרוסי, החל מעונת 2011/12 והליגה השלישית בחשיבותה מאז עונת 2021/2022, לאחר שהתאחדות ליגת הכדורגל המקצוענית החזיקה בזכויות הניהול קודם לכן. הארגון הוקם במרץ 2011 לקראת הקמת ליגת הכדורגל הלאומית של רוסיה. במסגרת ההקמה נקבעו כללים להעפלת הקבוצות מליגת הכדורגל המקצוענית של רוסיה לליגה הלאומית וכן נקבעו קריטריונים שעל קבוצות הליגה לעמוד, זאת כתנאי להשתתפות בליגה והכנת הקבוצות לקראת העפלתן לפרמייר ליג הרוסי, אם הן זוכות באליפות הליגה או מסיימות באחד מארבעת המקומות הגבוהים בטבלה. בתחילת דצמבר 2010 התאחדות הכדורגל הרוסית ביטלה את הסכם ניהול ליגת המשנה הרוסית עם התאחדות הכדורגל המקצוענית (Профессиональная футбольная лига) וב-13 בדצמבר ההתאחדות ערכה מפגש עם נציגי קבוצות הכדורגל המקצועניות ברוסיה להקמת ליגת משנה חדשה בשם ליגת הכדורגל הלאומית. ב-3 במרץ 2011 נערכה פגישה בין נציגי קבוצות הכדורגל של ליגת המשנה לצורך הכנת עונת 2011/2012. אושר לוגו חדש, מבנה הליגה וזכויות השידור של הליגה. בעונת 2015/16 נחתם הסכם חסות עם סוכנות הימורי הספורט פונבט (ФОНБЕТ, באנגלית FONBET).‏ בעונת 2021/2022 החלה לנהל גם את הליגה השלישית בחשיבותה. ליגת הכדורגל הלאומית הוקמה בסוף 2010 מתוך 20 קבוצות כדורגל של ליגת המשנה הרוסית בכדורגל. כך, החל מעונת 2011/2012 אלופת הליגה וסגניתה מעפילות אוטומטית לליגת העל הרוסית בכדורגל והקבוצות מהמקומות האחרונים מודחות לליגת הכדורגל המקצוענית של רוסיה ובמקומן מעפילות אלופות המחוזות של הליגה השנייה. בנוסף 2 הקבוצות מהמקומות האחרונים בטבלת ליגת העל יורדות לליגה הלאומית. פעמים רבות שקבוצות יורדות ליגה בשל קשיים פיננסיים והן מוחלפות על ידי קבוצות אחרות מהליגה השנייה. בסך הכל 50 קבוצות השתתפו בליגה הלאומית מאז הקמתה. איגור יפרמוב (דצמבר 2010—7 בדצמבר 2020) איוואן שבאנוב (7 בדצמבר 2020—25 בפברואר 2021) אלכסנדר אלאייב (25 בפברואר 2021—יולי 2022) נאיל איזמאילוב (יולי–אוגוסט 2022) אנדריי סוקולוב (יולי 2021—יולי 2022) אתר האינטרנט הרשמי של ליגת הכדורגל הלאומית ПФЛ — ФНЛ: новое название или новая жизнь? "Итоги Общего собрания членов ФНЛ". rfs.ru. נבדק ב-2011-03-04.(הקישור אינו פעיל) ФНЛ завершает аккредитацию электронных СМИ на сезон 2011—2012 гг. Бюро Исполкома РФС утвердило название «ФОНБЕТ-Первенство России по футболу среди команд клубов ФНЛ» Игорь Ефремов подал в отставку с поста президента ФНЛ
יחסי אינדונזיה–מצרים

יחסי אינדונזיה–מצרים הם היחסים הדיפלומטיים שבין רפובליקת אינדונזיה לבין רפובליקת מצרים הערבית. מצרים הייתה המדינה הערבית הראשונה שהכירה באינדונזיה ב-1946. שתי המדינות כוננו את יחסיהן הדיפלומטיים ב-10 ביוני 1947. בשנת 1949 נפתחה השגרירות האינדונזית בקהיר. כמו כן, בעת הסכסוך הפוליטי שבין אינדונזיה למזרח טימור, מצרים נמנעה מהתערבות לטובת אחד הצדדים. מאז 1977, מצרים ואינדונזיה מקיימות יחסים טובים ולבביים. בנוסף, אינדונזיה ומצרים מהוות חלק חשוב בתיווך הסכסוך הישראלי-ערבי בין המדינות סוריה, לבנון והרשות הפלסטינית. בשנת 2016, שווי הסחורה שיוצאה מאינדונזיה למצרים הייתה 1.27 מיליארד דולר אמריקאי והיא כללה שמן דקלים, מרגרינה, קפה, גומי, מכוניות ועוד. באותה שנה שווי הסחורה שיוצאה ממצרים לאינדונזיה הייתה 353 מיליון דולר אמריקאי והיא כללה נפט גולמי, נפט מזוקק, פירות טרופים ועוד. בשנת 2015, שווי הסחורה שיוצאה מאינדונזיה למצרים הייתה 558 מיליון דולר אמריקאי והיא כללה שמן דקלים, מרגרינה, קפה, גומי, מכוניות, סבון ועוד. באותה שנה שווי הסחורה שיוצאה ממצרים לאינדונזיה הייתה 75.1 מיליון דולר אמריקאי והיא כללה נפט גולמי, תפוחי אדמה, פירות טרופים ועוד. אינדונזיה מיוצגת במצרים על ידי שגרירות שהיא מחזיקה בקהיר, בירת מצרים. מצרים מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. מדיה וקבצים בנושא יחסי אינדונזיה–מצרים בוויקישיתוף יחסי המדינות, באתר השגרירות האינדונזית בקהיר (ארכיון) Products that Indonesia exports to Egypt (2016), The Observatory of Economic Complexity (באנגלית) (ארכיון) Products that Indonesia imports from Egypt (2016), The Observatory of Economic Complexity (באנגלית) (ארכיון) Products that Indonesia exports to Egypt (2015), The Observatory of Economic Complexity (באנגלית) (ארכיון) Products that Indonesia imports from Egypt (2015), The Observatory of Economic Complexity (באנגלית) (ארכיון) "Embassy of Indonesia in Cairo, Egypt - Embassy WorldWide". Embassy WorldWide (באנגלית בריטית). נבדק ב-2018-05-23. "Embassy of Egypt in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-05-23.
שוולם

שְוֶולְם (בגרמנית: Schwelm) היא עיר במדינת נורדריין-וסטפאליה שבגרמניה. שוולם נמצאת בדרום-מזרח חבל הרוהר, ממערב לחבל הארץ וסטפאליה וממזרח לחבל הארץ ההררי "Bergisches Land"; מסיבה זו היא ידועה כ"Pforte Westfalens" ("השער אל וסטפאליה"). בשוולם מדברים בניב של הגרמנית הנקרא ווסטפלית (אנ') (באנגלית: Westphalian) (ווסטפאלית: מסקסית עתיקה ווסטפאל = "ארץ מערבית"). הניב הווסטפלי שייך לניבים הסקסונים הנמוכים, שהם חלק ממשפחת הניבים הגרמניים הנמוכים. בהשוואה לאזורים גרמניים אחרים (למשל, בוואריה או שוואביה). לניב אין השפעה חזקה על הדיבור היומיומי. האוכלוסייה המבוגרת עדיין מסוגלת לדבר את הלשון הווסטפאלית המקורית של שוולם, הנקראת שוולמר פלאט, (בגרמנית: Schwelmer Platt) ששונה למדי מגרמנית גבוהה סטנדרטית ודומה להולנדית. ניתן למצוא אזכורים לשוולם כבר במאה התשיעית, בשם אחר: "Suelmiu", אך באופן רשמי העיר הוקמה בשנת 1496. בשנת 1929 הפכה לבירה המחוזית. לפי שטח השיפוט שלה היא העיר הקטנה ביותר בנורדריין-וסטפאליה. כמו כן, שוולם היא עיר הולדתו של גוסטב היינמן. לשוולם יש מרכז עיירה היסטורי עם הרבה בתים ישנים, שחלקם מתוארכים למאה ה-18. ה"שוק הישן" (בגרמנית: Altmarkt) הוא מקום שוק היסטורי השוכן מול הכנסייה הפרוטסטנטית הראשית של העיר tall Christuskirche. מה- Altmarkt, הרחוב המעוצב Kölner Strasse מוביל במעלה הגבעה והוא חלק מהכביש הישן לקלן. עד 2011, שוולם הייתה ביתה של Brauerei Schwelm (גר'), "מבשלת שוולם", אחת ממבשלות בירה פרטיות בודדות שנותרו בנורדריין-וסטפאליה. המבשלה, שהוקמה בשנת 1830 על ידי Haarmann & Kathagen, הייתה מהראשונות בעולם שעברו ממיכלי אחסון מעץ למתכת. בניין המנהלה המקורי, Rietz'sche Haus שנבנה בשנת 1701, הוא בית יפה במרכז העיר. רוב אתר הייצור ההיסטורי של המבשלה, לעומת זאת, נהרס ב-2012. יצרנית הפסנתרים הוותיקה בעולם נמצאת בשוולם. מאז 1794, רוד. Rud. Ibach Sohn בנה פסנתרים מ-1794 ועד 1904 עוגבים בשוולם. ארגון הסחר ההוגן הגדול באירופה "GEPA" נוסד בשוולם בשנות ה-70, אך נמצא כעת בוופרטל . בית קברות יהודי היסטורי, מסוף המאה ה-18, ממוקם באזור הכפרי כ-1.3 ק"מ דרומית למרכז העיירה. הוא מתוחזק על ידי העירייה ומתנדבים נוף העיר הפנימית הכנסייה הישנה תחנת הרכבת של שוולם מפעל של יצרן הפסנתרים Rud. Ibach מדיה וקבצים בנושא שוולם בוויקישיתוף אתר האינטרנט הרשמי של שוולם (בגרמנית)
חטיבת הסיגינט

חטיבת הסיגינט היא יחידה של משטרת ישראל העוסקת באיסוף מודיעין אותות. חטיבת הסיגינט הוקמה ב-2007 על ידי ניצב משנה גדי סיסו, שגייס לשורותיה שוטרים וקצינים של משטרת ישראל. מטרות היחידה הן סיוע בפיענוח פשיעה חמורה ומניעתה והצלת חיי אדם. בחטיבה עושים שימוש באמצעים כגון: האזנות סתר תחקור נתוני תקשורת לוחמת סייבר דב לחמן, חשיפת יחידת הסיגינט (מודיעין אותות אלקטרוני) של משטרת ישראל, באתר TelecomNews,‏ 21 באפריל 2014 אבי אשכנזי ויוסי אלי‏, "8200 של המשטרה" יוצאת לדרך: "תיאבק בארגוני הפשע", באתר וואלה, 13 במרץ 2014 מודיעין כחול מדים, ומודיעין ללא מדים, מבט מל"מ ספטמבר 2009, עמ' 20 Cybernetic Investigations (באנגלית) משמעות המילה "סיגינט" היא "מודיעין אותות" בשפה האנגלית
נאו-ריאליזם

בקולנוע, נאו-ריאליזם הוא סגנון המכתיב שימוש באלמנטים אמיתיים ככל הניתן מחיי היום-יום ועיסוק בנושאים ארציים ולא בכאלו דמיוניים שברומו של עולם. צמח באיטליה עם שחרורה מהכיבוש הנאצי לקראת תום מלחמת העולם השנייה. ערך מורחב – נאו-ריאליזם איטלקי במילה אחת, הנאו-ריאליזם מתואר כאותנטי. אנדרה באזאן, איש קולנוע ומבקר קולנוע צרפתי, טוען שהנאו-ריאליזם מגלם: אמת, טבעיות ואותנטיות. סרט נאו-ריאליסטי חייב להכיל את המאפיינים הבאים: קונטקסט חברתי מוגדר היטב. תחושת אקטואליות היסטורית עכשווית. מחויבות פוליטית לשינוי חברתי מתקדם, ואפילו אלים. דחיית סגנון המשחק ההוליוודי ושימוש נרחב ככל הניתן בשחקנים לא-מקצועיים. צילום בסגנון תיעודי. אובססיה (Ossessione, 1943) ללוקינו ויסקונטי רומא עיר פרזות (Roma città aperta, 1945) לרוברטו רוסליני פאיזה (Paisà, 1946) לרוברטו רוסליני מצחצחי הנעליים (Sciuscià, 1946) לויטוריו דה סיקה (זוכה פרס האוסקר כסרט הזר הטוב ביותר) גרמניה שנת אפס (Germania anno zero, 1947) לרוברטו רוסליני גנבי האופניים (Ladri di biciclette, 1948) לויטוריו דה סיקה האדמה רועדת (La terra trema, 1948) ללוקינו ויסקונטי סטרומבולי (Stromboli, 1949) לרוברטו רוסליני אורות הוואריטה (1950) לפדריקו פליני נס במילאנו (Miracolo a Milano, 1951) לויטוריו דה סיקה אומברטו דה (Umberto D., 1952) לויטוריו דה סיקה הבטלנים (1953) לפדריקו פליני בליסימה (1954) ללוקינו ויסקונטי לה סטרדה (1954) לפדריקו פליני לילות כביריה (1956) לפדריקו פליני אנשי הפו (1947) למיכלאנג'לו אנטוניוני שודדים מאורגוזולו (Banditi a Orgosolo, 1960) לויטוריו דה סטה רוקו ואחיו (1960) ללוקינו ויסקונטי אקטונה (1961) לפייר פאולו פאזוליני מַאמא רומא (1962) פייר פאולו פאזוליני Surcos (ספרד 1951) מלח הארץ (ארצות הברית 1954) למייקל וילסון תחנת רכבת (באב אל חדיד, מצרים 1958) ליוסף שאהין רוזמרי (גרמניה 1959) לרולף תילה שעת הכבשנים (ארגנטינה 1968) mundo Grua (ארגנטינה 1999) לפאבלו טראפרו הילד מעבר לרחוב (1965) ליוסף שלחין אור מן ההפקר (1973) לנסים דיין עג'מי (2009) לסכנדר קובטי ולירון שני פיגומים (ישראל 2017) למתן יאיר. בן זקן (2014) בבימוי אפרת כורם נאו-ריאליזם איטלקי היסטוריה של הקולנוע נאו-ריאליזם באתר IMDb. Bondanella, Peter. La Strada, Rutgers Films in Print Series. Rutgers University Press: 1987, page 3-4. ISBN 0-8135-1236-0.
יחסי אוסטרליה–לבנון

יחסי אוסטרליה–לבנון הם היחסים הדיפלומטיים הרשמיים שבין הקהילייה של אוסטרליה לבין הרפובליקה הלבנונית. האוכלוסייה הלבנונית-אוסטרלית משחקת תפקיד חשוב ביחסים שבין שתי המדינות. נכון למפקד האוכלוסין שנערך בשנת 2016 באוסטרליה מתגוררים 230,866 אזרחים ממוצא לבנוני. הם מיעוט משפיע מאוד באוסטרליה שכולל אנשים ידועים וחשובים כמו מושלת ניו סאות' ויילס - מארי באשיר, מייקל צ'יקה - מאמן נבחרת הרוגבי של אוסטרליה. כ-20,000-25,000 מחזיקי דרכון אוסטרלי מתגוררים בלבנון. אוסטרליה מחזיקה בעמדה נחרצת נגד כל מפלגות מחנה ה-8 במרץ בלבנון וביוני 2003 אף הגדירה את ארגון/מפלגת החזבאללה בתור ארגון טרור. אוסטרליה תורמת לאונר"א, סוכנות האומות המאוחדות האחראית על הפליטים הפלסטינים שחיים במזרח הקרוב. אחד מאזורי הפעילות המשמעותיים ביותר של הסוכנות הוא מדינת לבנון, שבה התיישבו יותר מ-450,000 פליטים פלסטיניים. אוסטרליה תורמת לאונר"א באופן מסורתי החל משנת 1951 ותרומתה האחרונה הייתה 80 מיליון דולר בשנת 2016 כחלק מתוכנית אסטרטגית לשנים 2016–2020 - לכל שנה 20 מיליון דולר. אוסטרליה מיוצגת בלבנון באמצעות שגרירות שהיא מחזיקה בביירות, בירת המדינה. לבנון מיוצגת באוסטרליה בדרג השגרירות באמצעות שגרירות שהיא מחזיקה בקנברה, בירת המדינה. לבנון מיוצגת באוסטרליה גם בדרג הקונסולרי באמצעות ארבע קונסוליות שהיא מחזיקה בערים: אדלייד, בריזביין, סידני, מלבורן. Lebanon country brief, מחלקת החוץ והסחר של הקהילייה של אוסטרליה Astralian Embassy Lebanon EMBASSY OF LEBANON IN CANBERRA, AUSTRALIA CONSULATE OF LEBANON IN ADELAIDE, AUSTRALIA CONSULATE OF LEBANON IN BRISBANE, AUSTRALIA CONSULATE GENERAL OF LEBANON IN SYDNEY, AUSTRALIA CONSULATE GENERAL OF LEBANON IN MELBOURNE, AUSTRALIA